২০১৪ সালে প্রকাশ্যেই নেইমারের সঙ্গে সম্পর্ক শেষ করার কথা জানিয়েছিলেন ব্রাজিলের জনপ্রিয় মডেল অভিনেত্রী ব্রুনা। কিন্তু ছবিটা পাল্টাতে শুরু করে এবার রিও অলিম্পিক্সের সময় থেকে। অলিম্পিক্স ফুটবল ফাইনালে নেইমারের অনুরোধেই মাঠে খেলা দেখতে এসেছিলেন ব্রুনা। দেশকে সোনা উপহার দিয়ে মাঠেই ব্রুনার সঙ্গে উৎসবে মেতে উঠেছিলেন তিনি। সেই সময় বার্সেলোনা তারকা বলেও ফেলেছিলেন, প্রিয় মানুষের সঙ্গে উৎসবে মেতে ওঠার মতো আনন্দ আর কিছু হতে পারে না। ফলে বুধবারের পার্টিতে তাদের একসঙ্গে দেখার পর ব্রাজিলের বেশ কয়েকটি সংবাদপত্র এমনও দাবি করেছে যে, এবার তারকাদের বড়দিনের প্যাকেজে সেরা আকর্ষণ হয়ে উঠতে চলছে নেমার ও ব্রুনার ফিরে আসা রোম্যান্স।